

**REPUBLICA MOLDOVA**

**CONSILIUL RAIONAL ŞTEFAN VODĂ**

**DECIZIE nr. 3/14**

**din 09 iunie 2017**

Cu privire la rezultatele inspectării financiare complexe

efectuate la Consiliul raional Ștefan Vodă de către

Inspecția Financiară din cadrul Ministerului Finanțelor

Aferent Prescripției Inspecției Financiare a Ministerului Finanțelor cu privire la rezultatele inspectării financiare complexe efectuate la Consiliul raional Ștefan Vodă nr. 27-09-12/324 din data de 22.03.2017;

În baza art. 43 alin. (2) și art. 46 din Legea nr. 436–XVI din 28 decembrie 2006 privind administraţia publică locală, Consiliul raional Ștefan Vodă **DECIDE:**

1. Se ia act de informația dlui Nicolae Molozea, președintele raionului, despre rezultatele inspectării financiare complexe efectuate la Consiliul raional Ștefan Vodă de către Inspecția Financiară din cadrul Ministerului Finanțelor.

2. Se ia act de explicațiile dlui Vasile Buzu, ex-președintele raionului, și a dlor Nicolae Orlov și Vasile Maxim, ex-vicepreședinți ai raionului, în vederea recuperării indemnizațiilor unice beneficiate la expirarea mandatului și a le considera justificate.

3. Se aprobă Programul de acțiuni privind lichidarea lacunelor depistate în cadrul inspectării complexe efectuate la Consiliul raional Ștefan Vodă, *conform anexei*.

4. Se atenționează toți conducătorii instituțiilor Consiliului raional Ștefan Vodă, contabilul-șef, aparatul președintelui raionului, funcționarii direcției finanțe, specialistul responsabil de organizarea și desfășurarea achizițiilor publice asupra studierii și respectării cu strictețe a actelor normative indicate în Prescripția Inspecției Financiare nr. 27-09-12/324 din 22.03.2017.

5. Controlul executării prezentei decizii se atribuie dlui Nicolae Molozea, președintele raionului.

6. Prezenta decizie se aduce la cunoştinţă:

Oficiului teritorial Căuşeni al Cancelariei de Stat;

Inspecției Financiare;

Aparatului preşedintelui raionului;

Direcţiei finanţe;

Prin publicare pe pagina web și în Monitorul Oficial al Consiliului raional Ștefan Vodă.

**Preşedintele şedinţei Nicolae Orlov**

**Secretarul Consiliului raional Ion Ţurcan**

**Anexă**

la decizia Consiliului raional Ştefan Vodă

nr. 3/14 din 09.06.2017

**Planul de acțiuni**

**privind lichidarea lacunelor depistate în cadrul inspectării complexe efectuate**

**la Consiliul raional Ștefan Vodă pentru perioada 01.01.2012 - 31.01.2017**

|  |  |  |  |
| --- | --- | --- | --- |
| ***Obiectiv 1: Asigurarea respectării corectitudinii în elaborarea și executarea bugetară*** | | | |
| **Acțiuni** | **Subacțiuni** | **Termeni** | **Responsabili** |
| 1.1. Acoperirea sumelor pentru acumularea veniturilor și alocațiilor contrar destinației bugetare | 1. 1.1. Studierea cadrului normativ în domeniu | iunie –decembrie 2017 | Direcția finanțe |
| 1.1.2. Identificarea surselor suplimentare de acumulare a veniturilor | iunie-august 2017 | Direcția finanțe |
| 1.1.3. Ajustarea veniturilor planificate conform prevederilor legale | Iunie-decembrie 2017 | Direcția finanțe |
| 1.1.4.Neadmiterea alocaților contrar destinației bugetare | Iunie-decembrie 2017 | Direcția finanțe |
| ***Obiectiv 2: Asigurarea respectării corectitudinii retribuirii muncii*** | | | |
| 2.1. Respectarea cadrului legal privind acordarea premiilor persoanelor cu funcții de demnitate publică. | 2.1.1. Informarea Consiliului raional Ștefan Vodă | Aprilie - iunie 2017 | Ion Țurcan, secretarul Consiliului raional |
| 2.1.2.Adoptarea deciziei cu privire la programul de acțiuni. | Mai-iunie 2017 | Ion Țurcan, secretarul Consiliului raional |
| ***Obiectiv 3: Management eficient în organizarea și desfășurarea procedurilor de achiziții publice*** | | | |
| 3.1. Asigurarea elaborării planului anual, trimestrial și anunțurilor de inițiere | 3.1.1 Studierea cadrului legal pentru organizarea și desfășurarea planurilor corespunzătoare | Mai 2017 | Lidia Grigoriev, specialist principal, direcție economie și atragerea investițiilor |
| 3.1.2. Elaborarea planurilor anual, trimestrial, publicarea anunțurilor de inițiere | Permanent | Lidia Grigoriev, specialist principal direcție economie și atragerea investițiilor |
| 3.1.3. Emiterea actului administrativ privind constituirea grupului de lucru pentru achiziții cu delimitarea atribuțiilor | Mai 2017 | Lidia Grigoriev, specialist principal direcție economie și atragerea investițiilor |
| 3.2. Completarea dosarelor în conformitate cu cadrul legal | 3.2..1 Solicitarea actelor necesare și completarea dosarelor | Iunie 2017 | Lidia Grigoriev, specialist principal direcție economie și atragerea investițiilor |
| 3.2.2 Emiterea și semnarea declarațiilor de imparțialitate și confidențialitate a membrilor grupurilor | Mai  2017 | Lidia Grigoriev, specialist principal direcție economie și atragerea investițiilor |
| 3.3. Asigurarea transparenței și obiectivității în procesul de achiziții | 3.3.1 Întocmirea proceselor verbale privind deschiderea ofertelor | Permanent | Lidia Grigoriev, specialist principal direcție economie și atragerea investițiilor |
| ***Obiectiv 4: Management financiar-contabil eficient*** | | | |
| 4.1. Aplicarea corectă a normelor metodologice privind evidența contabilă | 4.1.1. Studierea cadrului legal privind evidența contabilă | Permanent | Ana Procopovici,  contabil-șef, aparatul președintelui |
| 4.1.2. Lichidarea încălcărilor identificate conform nomelor metodologice | decembrie 2017 | Ana Procopovici,  contabil-șef, aparatul președintelui |
| 4.1.3. Elaborarea documentelor conform cerințelor și aplicarea corectă a normelor stabilite | Permanent | Ana Procopovici,  contabil-șef, aparatul președintelui |
| 4.2. Asigurarea raportării financiare în sistemul bugetar | 4.2.1. Gestionarea optimă a resurselor Consiliului raional pe baza principiilor bunei guvernări cu respectarea standardelor naționale | Permanent | Ana Procopovici,  contabil-șef, aparatul președintelui |
| 4.2 2. Elaborarea rapoartelor în termen și în conformitate cu legislația în vigoare | decembrie 2017 | Ana Procopovici,  contabil-șef, aparatul președintelui |
| 4.3. Realizarea controlului intern în cadrul Consiliului raional | 4.3.1. Angajarea specialistului audit intern | decembrie 2017 | Serviciul resurse umane |